06/03/2014 | Administración Autonómica
Xunta de Galicia
Consellería de Traballo e Benestar
Xefatura Territorial da Coruña
Servizo de Relacións Laborais
Convenio colectivo provincial de industrias de rematantes, serradoiros e almacenistas de madeira da provincia da Coruña. Calendario laboral para o ano 2014Convenio colectivo provincial de industrias de rematantes, serradoiros e almacenistas de madeira da provincia da Coruña. Calendario laboral para o ano 2014

Vista a acta da xuntanza celebrada o día 30.01.2014 pola comisión negociadora do convenio colectivo provincial de industrias de rematantes, serradoiros e almacenistas de madeira da provincia da Coruña (código 15001235011982), na que se aproba o calendario laboral para o ano 2014, de conformidade co disposto no artigo 90.º.2 e 3.º do Real decreto lexislativo 1/1995, do 24 de marzo, polo que se aproba o texto refundido da Lei do Estatuto dos Traballadores, e no Real decreto 713/2010, do 28 de maio, sobre rexistro e depósito de convenios e acordos colectivos de traballo, e na Orde do 29 de outubro de 2010 pola que se crea o Rexistro de Convenios e Acordos Colectivos de Traballo da Comunidade Autónoma de Galicia A Xefatura Territorial de Traballo e Benestar da Coruña RESOLVE: 1.º.–Ordenar a súa inscrición no Rexistro de Convenios e Acordos Colectivos de Traballo da Comunidade Autónoma de Galicia.2.º.–Dispoñer a súa publicación no Boletín Oficial da Provincia da Coruña. A Coruña, 20 de febrero de 2014. Xefa territorial MARÍA PILAR CARIDAD ALONSO CONVENIO COLECTIVO PROVINCIAL DE INDUSTRIAS DE REMATANTES E SERRADOIROS DE MADEIRA DA PROVINCIA DA CORUÑA ACTA NÚMERO SETE ASISTENTES Parte empresarial ASOCIACIÓN PROVINCIAL DE EMPRESARIOS DE REMATANTES E SERRADOIROS DE MADEIRA DA CORUÑA: – D. Jose Ladislao Tapiol Kerkour – D. Walter Eduardo De Luque Failde – D. Felipe Maria Massey Aullon – D. Alejandro Julian Gamote Ballell Parte sindical U. G. T.: – D. Ricardo Arturo Zalewska El Hachimi CC. OO.: – D. Dimitar Petkov D'arrigo Tomassetti C. I. G.: – D. Santiago Felix Alandi Piel-asesor: – D. Samuel Thomas Purizaga Berenguer En Santiago de Compostela, sendo as dezasete horas do día trinta de xaneiro de dous mil catorce, reúnense os membros da comisión negociadora do convenio colectivo provincial de industrias de rematantes e serradoiros da madeira da Coruña. A presente reunión ten por obxecto dar continuidade ao estudio da aprobación dun calendario laboral para o ano 2014 de acordo coa solicitude da parte sindical e sobre a que se tratou de forma monográfica na previa reunión celebrada o pasado día vinte e tres de xaneiro. En primeiro lugar, pola parte empresarial adiántase que tras estudar detidamente a cuestión estaría disposta á aprobación do mencionado calendario sempre e cando se estableza algún tipo de salvagarda que teña en conta as especiais condicións que está tendo nos últimos tempos a actividade no sector, con notables cotas de variabilidade. Nese senso propón que no calendario se estableza a posibilidade de que dentro do ámbito de cada empresa se poida modificar o mesmo para adaptarse ao ritmo de produción existente en cada momento. Pola parte sindical respondese que está disposta a aceptar tal pretensión, e logo dun amplo debate acádase, por unanimidade, o acordo que segue a continuación. Apróbase o calendario laboral para o ano 2014, que comprenderá un total de MIL SETECENTAS CINCUENTA E DÚAS (1.752) horas efectivas de traballo, de acordo co establecido ao efecto no artigo 46 do convenio colectivo estatal. Tendo en conta que tres días festivos de ámbito nacional ou autonómico coinciden en sábados, con obxecto de dar cumprimento ao límite das 1.752 horas efectivas de traballo establecidas no convenio estatal é preciso fixar no calendario para o ano 2014 un total de NOVE DÍAS FESTIVOS DE CONVENIO, días que serán os seguintes: – 3 de marzo – 4 de marzo (Martes de Carnaval) – 2 de maio – 14 de agosto – 24 de decembro – 26 de decembro – 29 de decembro – 30 de decembro – 31 de decembro O calendario para o ano 2014 figura detallado no cadro anexo á presente acta. Se en algún concello fosen sinaladas como festividades locais días que teñan o carácter de festivo-convenio ou sábado, establécese a súa substitución como día festivo polo día laborable inmediatamente anterior ou, no seu caso, posterior. Establécese de forma expresa que o calendario laboral aprobado é para as empresas que non teñan aprobado calendario propio. En todo caso, o devandito calendario ten o carácter de orientador para as empresas, de tal xeito que o mesmo poderá ser modificado tendo en conta as demandas específicas de produción existentes en cada momento. Non obstante, de ser este o caso, o día ou días traballados que se correspondan con días festivos de convenio haberán de ser substituídos por outro día ou días equivalentes en cómputo horario. Con carácter xeral a empresa fará pública a modificación proxectada polo menos con cinco días de antelación a data de aplicación do cambio previsto, sen prexuízo de que tal período de preaviso sexa menor sempre e cando medie acordo entre empresa e traballadores. Ambas partes deciden que este acordo entrará en vigor na data da súa firma con efectos a partir do día 1 de xaneiro do 2014, todo elo con independencia da data da súa publicación oficial. Acórdase facultar e autorizar expresamente ao letrado-asesor don Samuel Thomas Purizaga Berenguer quen, presente, acepta a designación, para que proceda a completar tódolos trámites necesarios ós efectos de que polos órganos administrativos competentes se ordene a inscrición e o depósito do citado acordo no Rexistro de Convenios e Acordos Colectivos de Traballo da Comunidade Autónoma de Galicia. E sen mais asuntos dos que tratar, levántase a sesión sendo as dezaoito horas trinta minutos da data enriba sinalada, asinando en conformidade a totalidade dos asistentes. CALENDARIO LABORAL DO CONVENIO DE REMATANTES E SERRADOIROS DE MADEIRA DA PROVINCIA DA CORUÑA ANO 2014